open-index/open-wikipedia-markdown huggingface dataset:
Hidroxenosoma

Un **hidroxenosoma** é un orgánulo limitado por membranas encontrado nas células de protozoos Ciliophora, *Trichomonas* e fungos. Trátase de organismos anaerobios ou aerotolerantes fermentativos. O orgánulo produce hidróxeno molecular e ATP e permite obter enerxía sen usar o O2. Crese que este orgánulo puido orixinarse a partir das mitocondrias.

Os hidroxenosomas teñen aproximadamente 1 μm de diámetro. Igual que as mitocondrias están limitados por membranas dobres, e a membrana interna presenta algunhas proxeccións de tipo crista. Os hidroxenosomas derivaron das mitocondrias pola perda de características mitocondriais básicas, a máis salientable das cales é a perda do seu xenoma, pero carecen tamén de ciclo de Krebs ou cadea respiratoria. Non se atopan xenomas nos hidroxenosomas do fungo *Neocallimastix*, nin nos protozoos *Trichomonas vaginalis* e *Trichomonas foetus*, aínda que si se atoparon no ciliado *Nyctotherus ovalis*.

Os hidroxenosomas mellor estudados son os dos parasitos transmitidos sexualmente *T. vaginalis* e *T. foetus* e os dos fungos Chytridiomycota do rume de herbívoros, tales como *Neocallimastix*.

O ciliado *Nyctotherus ovalis*, encontrado no interior de varias especies de cascuda, ten numerosos hidroxenosomas asociados intimamente con arqueas metanóxenas endosimbióticas que utilizan o hidróxeno producido polos hidroxenosomas. A matriz dos hidroxenosomas de *Nyctotherus ovalis* contén partículas parecidas a ribosomas e un tipo de ribosoma (de 70 S) da arquea metanóxena endosimbiótica. Isto suxeriu a presenza dun xenoma no orgánulo que foi posteriormente descuberto por Akhmanova e máis tarde secuenciado en parte por Boxma. 
[miniatura|dereita|370px|Abb.1: Modelo da síntese de ATP nos hidroxenosomas.
abb.: CoA = [Coencima A]] 
Os hidroxenosomas foron descubertos a principios da década de 1970 por Lindmark e Müller nos Estados Unidos e por Kulda en Praga.

As reaccións encimaticas dos hidroxenosomas mellor estudadas son as descubertas en traballos con *Trichomonas*, organismos que oxidan piruvato producindo hidróxeno molecular, acetato, CO2 e ATP pola acción combinada dos encimas , hidroxenase,  e succinato tioquinase. Tamén se localizaron os encimas superóxido dismutase, malato deshidroxenase (descarboxilante), ferredoxina, adenilato quinase e NADH:ferredoxina oxidorredutase.

## Notas 
## Véxase tamén 
### Outros artigos 
* Mitocondria
* Mitosoma
* Mixotricha paradoxa
Movemento Estudantil Universitario

A asociación estudantil **Movemento Estudantil Universitario** é unha organización de representación de estudantes universitarios con presenza na universidade galega. Nada en decembro do 2010, aposta por unha universidade única, pública, galega, internacional, cogobernada e corresponsábel.
## Historia
Nos anos 90, en reacción ao que se definiu como *seguidismo á UPG* por parte dos CAF, creouse a primeira edición desta organización. Representou unha alternativa moi forte no nacionalismo universitario, pero a súa presenza, malia ser maioritaria, foi efémera. Permaneceu moi escaso tempo no panorama universitario.

Houbo que agardar varios anos para que no ano 2010 un novo grupo de estudantes, partindo tamén do desentendemento coa rama universitaria da UPG, representada amplamente nos Comités, decidiran desempoar o símbolo do trevo, contribuíndo a unha catarse no nacionalismo estudantil, comprobable na presenza de tres organizacións, a Liga Estudantil Galega, os Comités e o propio MEU.

O 15 de decembro de 2010 aparece, de xeito oficial, e con carácter nacionalista o Movemento Estudantil Universitario (MEU).

O seu Portavoz Nacional, dende a súa fundación no 2011, é Anxo Teixeiro Fernández.

## Notas 
## Véxase tamén 
### Ligazóns externas 
* Web oficial
Spitzenkörper

[miniatura|300px|Catro vistas microscópicas paralelas dunha [hifa en crecemento de *Neurospora crassa* co Spitzenkörper claramene visible no extremo (por exemplo, en vermello na imaxe de abaixo).]]
O **Spitzenkörper** é unha estrutura atopada nas hifas dos fungos que funciona como un centro organizador do crecemento das hifas e da morfoxénese. Consta de moitas pequenas vesículas e aparece nos extremos en crecemento das hifas, durante a xerminación de esporas e nos puntos onde se producen ramificacións das hifas. A súa posición nos extremos das hifas relaciónaos coa dirección do crecemento das hifas. O Spitzenkörper forma parte do sistema endomembranoso da célula nos fungos.

As vesículas están organizadas arredor dunha área central que contén unha densa rede de microfilamentos. Con frecuencia aparecen polisomas nas proximidades do límite posterior do núcleo do Spitzenkörper, e esténdense microtúbulos dentro e a miúdo a través do Spitzenkörper; atópanse ademais corpos de Voronin na rexión apical próxima ao Spitzenkörper.

O citoplasma do ápice está ocupado case exclusivamente por vesículas secretoras e microvesículas. Nos fungos superiores (*Ascomycota* e *Basidiomycota*), as primeiras están dispostas como unha capa esférica arredor das últimas, e o conxunto da formación sería o Spitzenkörper ou "corpo apical". O Spitzenkörper pode verse nas hifas en crecemento con microscopio óptico. As hifas dos *Oomycota* e algúns *Eumycota* inferiores (especialmente os *Zygomycota*) non conteñen un Spitzenkörper recoñecible, e as vesículas están distribuídas máis libremente na cúpula apical da hifa.

## Notas 
## Véxase tamén 
### Outros artigos 
* Corpo de Voronin
* Corpo de Berkeley
* Parentosoma
* Corpo polar do fuso
Ferraces, Corneira, A Baña

**Ferraces** é un lugar da parroquia de Corneira no concello coruñés da Baña na comarca da Barcala. Tiña 35 habitantes no ano 2016 segundo datos do INE, , dos cales 19 eran mulleres e 16 eran homes. No 2010 tiña 36 habitantes: 20 mulleres e 16 homes.

## Lugares e parroquias 
### Lugares de Corneira 
### Parroquias da Baña 
## Notas
A Piolla

O topónimo **A Piolla** pode referirse a:

;En Galiza
***A Piolla**, lugar da parroquia de Corneira, no concello da Baña;
***A Piolla**, lugar da parroquia de Nantón, no concello de Cabana de Bergantiños;
***A Piolla**, lugar da parroquia de Ardemil, no concello de Ordes;
***A Piolla**, lugar da parroquia de Lérez, no concello de Pontevedra.
Ernesto Amantegui

**Ernesto Amantegui Phumipha**, nado en Oviedo o 16 de abril de 1990, é un futbolista español. Xoga de defensa.

## Véxase tamén 
### Ligazóns externas 
* Datos do xogador en transfermarkt
A misión (filme)

***A misión*** (en ) é un filme británico dirixido por Roland Joffé que se estreou en 1986.

Estreouse en galego pola Televisión de Galicia o 18 de abril de 2003.

## Sinopse 
Hispanoamérica, século XVIII. A acción desenvólvese na selva tropical preto das Cataratas do Iguazú. Alí un misioneiro xesuíta, o pai Gabriel (Jeremy Irons), segue o exemplo dun xesuíta crucificado, sen máis armas que a súa fe e unha frauta. Ó ser aceptado polos indios guaranís, Gabriel crea a misión de San Carlos. Entre os seus seguidores está Rodrigo Mendoza (Robert De Niro), ex-traficante de escravos, mercenario e asasino, que se fai xesuíta e atopa a redención entre as súas antigas vítimas. Despois de loitar xuntos durante anos, enfróntanse á causa da independencia dos nativos: Gabriel confía no poder da oración; Rodrigo, na forza da espada.

## Personaxes 
* Robert De Niro como Rodrigo Mendoza
* Jeremy Irons como Gabriel
* Ray McAnally como Cardeal Altamirano
* Aidan Quinn como Felipe Mendoza
* Cherie Lunghi como Carlotta
* Ronald Pickup como Hontar
* Chuck Low como Cabeza
* Liam Neeson como Fielding
* Bercelio Moya como Rapaz indio
* Sigifredo Ismare como Doutor meigo
* Asuncion Ontiveros como Xefe indio
* Alejandrino Moya como Xefe
* Daniel Berrigan como Sebastian
* Rolf Gray como Xesuíta
* Álvaro Guerrero como Xesuíta

## Galardóns e nomeamentos 
* 1986: Oscar: Mellor fotografía. 7 Nomeamentos.
* 1986: Festival de Cannes: Palma de Ouro: Mellor filme.

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity
Jack Kevorkian

miniatura|dereita
**Jack Kevorkian**, nado en Pontiac (Míchigan) o 26 de maio de 1928 e finado en Royal Oak o 3 de xuño de 2011, foi un patólogo armenio-estadounidense que ocasionou controversia polo uso dos seus coñecementos na aplicación da eutanasia a 130 pacientes enfermos incurábeis, razón que motivou o seu paso polo cárcere durante 8 anos. O seu lema era "Morrer non é un crime".

## Véxase tamén 
### Ligazóns externas 
* PBS.org Frontline Program "The Kevorkian Verdict: The Life and Legacy of the Suicide Doctor"
Beatriz Manjón

**Beatriz Manjón Bermúdez**, nada en Ferrol o 7 de marzo de 1976, é unha escritora, xornalista e presentadora de televisión galega.

## Traxectoria 
Estudou no IES Sánchez Cantón, na Universidade de Navarra e na de Santiago de Compostela. Filla de nai cordobesa, é licenciada en xornalismo. Presentou varios programas de televisión, a maioría deles na Televisión de Galicia, coma *Bravo polos amigos* (2002) xunto con Alberto Comesaña, *Noite Brava* (2004), *Noitemóbil* (2006), *Buscando estrelas* xunto con Tacho González (2007), a *Revista Fin de Semana*, *A Solaina* ou *Voga voga mariñeiro* (2014).

Presentou o concurso cultural *Teletreando* na canle La 7, da Rexión de Murcia e o *talk-show* *La Bomba* en Canal Nou. Colaborou noutras cadeas coma TVE, Canal Sur ou Antena 3.

Escribiu dende 2008 ata 2010 unha columna en *La Voz de Galicia* chamada "El Cuaderno de Beatriz" e en 2012 publicou a novela *Héroes de polvo* (editorial: Suma de Editores).

En 2025 incorporouse ao programa *Quen anda a*í?, da TVG, onde substituíu a Roberto Vilar.

## Obra literaria 
* *Héroes de polvo* (2012). Suma. 336 páxs. ISBN 9788483653364.
* *Una vez fui bella* (2022. Monóculo. ISBN 9788412437065.
* *No me salves* (2023). Monóculo. 184 páxs. ISBN 9788412690729.

## Notas 
## Véxase tamén 
### Ligazóns externas 
* Ficha na IMDb.
* Currículo en *Mundo Mejor Producciones*.
Liesel Pritzker

**Liesel Anne Pritzker** nada o 14 de marzo de 1984 en Chicago, Illinois, é unha actriz estadounidense e herdeira da fortuna de Hyatt Hotels. Emprega o nome artístico de Liesel Matthews e é recoñecida por interpretar o papel de Sara Crewe en *A princesiña*, unha adaptación cinematográfica de 1995 do clásico de Frances Hodgson Burnett, e fixo da filla do presidente dos Estados Unidos no filme *Air Force One*.

## Traxectoria 
Para os seus papeis no escenario e na pantalla, Liesel Pritzker emprega o nome artístico de "Liesel Matthews" por dous motivos. O primeiro, na honra ó seu irmán Matthew e en segundo lugar, para evitar conflitos entre os seus pais divorciados sobre se debe incorporar o nome do seu padrasto e se coñecería como Liesel Pritzker-Bagley.

Pritzker fixo o seu debut profesional como Scout nunha produción de *To Kill A Mockingbird* en Chicago. Ela tamén participou na obra teatral *Vincent in Brixton*, e gañou un *Theatre World Award* pola súa actuación.

## Vida persoal 
### Familia 
Liesel Anne Pritzker naceu no seo da rica familia Pritzker, de orixe xudía de Ucraína por parte do seu pai. Os seus pais son Irene (Dryburgh de solteira) e Robert Pritzker.
É unha dos doce netos do patriarca Abram Nicholas Pritzker, financeiro e industrial que morreu en 1986. O seu tío, Jay Pritzker é o fundador da rede de hoteis Hyatt Hotel e propietario das aeroliñas Braniff dende 1983 ata 1988.

A familia controla o TransUnion e a Royal Caribbean Cruise Lines. Os Pritzker estiveron nos postos máis altos da revista *Forbes* como unha das familias máis ricas dos Estados Unidos.

### Educación 
Pritzker graduouse na New Trier High School de Chicago e matriculouse na Universidade de Columbia.
Actualmente estuda no instituto culinario francés en Nova York.

### Demandas 
No 2002, durante os seus estudos na Universidade de Columbia, presentou unha demanda de seis mil millóns de dólares contra o seu pai e 11 curmáns maiores alegando que se apropiaran indebidamente dos cartos dos fideicomisos establecidos para ela e o seu irmán Matthew Pritzker. A comezos do 2005, as partes estableceron a demanda que conduciu á fortuna da familia a unha división en 11 partes, polo que 10 Pritzkers máis se uniron á lista da revista *Forbes*.
Segundo o acordo, Liesel e Matthew recibiron 280 millóns de dólares en efectivo e se lles deu un maior control sobre outros fondos por valor de 170 millóns de dólares a cada un.

## Novos Embaixadores para a Oportunidade 
Liesel Pritzker é a fundadora de Novos Embaixadores para a Oportunidade, unha rede de profesionais que teñen como obxectivo inspirar, educar e involucrar a outros nas micro-finanzas e o traballo na Oportunidade Internacional. En xuño de 2009, doou 4 millóns de dólares para axudar a ampliar os servizos de micro-finanzas en África.

## Filmografía 
## Véxase tamén
Die fetten Jahre sind vorbei

***Die fetten Jahre sind vorbei*** é un filme alemán de 2004 escrito e dirixido polo austríaco Hans Weingartner e protagonizada por Daniel Brühl. Narra os eventos sucedidos a tres activistas anticapitalistas (aparentemente anarquistas): Jule (Julia Jentsch), Peter (Stipe Erceg), Jan (Daniel Brühl).

## Sinopse 
Jan, Peter e Jule están desfrutando da súa rebelde xuventude. Únelles a súa paixón por cambiar o estado do mundo. Convértense nos "The edukators", cuxas accións non violentas tratan de avisar ós ricos locais de que os seus días de abundancia están a piques de rematar. As complicacións aparecen cando Jule se namora dos dous mozos. Ademais, unha das súas incursións nocturnas nunha casa dun home de negocios complícase, e o que se converte nun rapto non intencionado remata por poñelos cara a cara coa lei.

## Banda sonora 
A CD da banda sonora do filme é unha compilación publicada por Mute Records e composta por temas de grupos como Depeche Mode, Placebo, Nada Surf, Franz Ferdinand, Phoenix, Simian e One Inch Punch entre outros, como tamén temas de grupos alemáns como The Notwist, Tocotronic e Slut.

A versión de Jeff Buckley do "Hallelujah" de Leonard Cohen aparece no filme, pero non se inclúe dentro da banda sonora comercializada.

## Véxase tamén 
### Ligazóns externas 
* Ficha na IMDb 
* Ficha en Filmaffinity
Reykjavík-Rotterdam

***Reykjavík-Rotterdam*** é un filme islandés dirixido por Óskar Jónasson e protagonizado por Baltasar Kormákur que se estreou no 2008.

## Sinopse 
Como un peixe en terra, Kristofer vive nunha rutina diaria, traballando como garda de seguridade. El foi despedido do barco cargueiro onde traballaba, cando foi capturado traficando con alcohol de contrabando. Fronte ós problemas de cartos, el séntese tentado a aceptar a axuda do seu amigo Steingrimur, que logra mover algúns fíos para conseguir o seu antigo traballo. Decide probar sorte por última vez nunha viaxe a Rotterdam.

## Véxase tamén 
### Outros artigos 
* Filmes de Islandia propostos ó Óscar ó mellor filme internacional
* Filmes propostos ó mellor filme internacional na 82ª edición dos Óscar
West Ham United F.C.

O **West Ham United Football Club** é un club de fútbol de Inglaterra, da cidade de Londres. Foi fundado en 1895 e compite na Premier League.

## Historia 
miniatura|Imaxe do West Ham no ano da súa fundación.
O West Ham foi fundado en 1895 co nome de *Thames Ironworks and Shipbuilding Co. Ltd*. En 1900 cambiouse o nome polo actual. 
No ano 1919 o West Ham foi seleccionado para participar da Football League Second Division, ascendendo á First Division no ano 1923, mesmo ano en que o club chegou á final da FA Cup, a primeira que se xogou no Estadio de Wembley, na final coñecida como *a do cabalo branco*, a cal gañou o Bolton Wanderers por 2:0.

Nos Anos 60 a prensa inglesa denominou ao club *The Academy of Football*, debido á cantidade de novos talentos que procedían da súa canteira.

En 1964 gañou o seu primeiro título, a Copa de Inglaterra.

En 1965 conquistou o seu primeiro título continental: a Recopa de Europa, vencendo na final ao alemán Múnic 1860. Volveu reeditar os seus loureiros nacionais, en 1975, gañando de novo a Copa inglesa. Só unha tempada despois, volveu chegar a unha final da Recopa, pero a perdeu ante o RSC Anderlecht belga.

A única etapa gloriosa do club data de 1980 e de 1981. Neses anos, o club estaba sumido na segunda división, e primeiro, logrou por terceira vez o trofeo da FA, e o seguinte ano, a liga de segunda división, co que desde 1981 ata 2003, mantéñense en primeira. Ascenderon en 2004, e ata agora seguen na máxima categoría.

A súa última alegría continental chegou en 1999, cando gañou a Copa Intertoto, o que lle permitiu disputar a Copa UEFA.

No ano 2006 alcanza novamente a final da FA Cup contra o Liverpool. Ata o minuto 90 o marcador mantíñase 2-3 a favor do West Ham, pero un disparo de longa distancia de Steven Gerard deulle o empate aos Reds. Logo, na quenda de penaltis, Aston Ferdinand fallou o último lanzamento, polo cal o Liverpool coroouse novamente campión de Copa nunha final histórica e recordada como unha traxedia polos afeccionados londinienses.

O 15 de maio do 2011 o West Ham xógase a permanencia en Primeira División fronte ao Wigan Athletic, xornada 37 da tempada. West Ham comeza o primeiro tempo gañando 2-0, dándolle esperanzas á xente de que talvez podían salvarse, pero durante a segunda metade o Wigan aproveito fállalas da defensa, para así darlle a volta ao marcador 3-2 e pór o último cravo no ataud ao West Ham, co cal empacarán maletas e iranse a Segunda División.

## Xogadores 
:*Categoría principal: Xogadores do West Ham United FC.*
### Cadro actual 
*Actualizado a 5 de agosto de 2022.*

## Palmarés 
### Torneos nacionais 
* **Football League Championship (2):** 1958, 1981.
* **FA Cup (3):** 1964, 1975, 1980.
* **Community Shield (1):** 1964.

### Torneos internacionais 
* **Recopa de Europa (1)**: 1964-65 
* **Copa Intertoto (1)**: 1999

## Véxase tamén 
### Ligazóns externas 
* Sitio web oficial
Kitty Genovese

**Catherine Susan Genovese**, coñecida como **Kitty Genovese**, nada o 7 de xullo de 1935 e finada o 13 de marzo de 1964, foi unha muller de Nova York apuñalada até a morte preto da súa casa en Kew Gardens, no condado de Queens (Nova York). As circunstancias da súa morte e a reacción dos seus veciños apareceron nun artigo de prensa dúas semanas despois e provocaron a investigación psicolóxica do fenómeno que sería coñecido como *efecto do espectador* ou *«síndrome Genovese»*.

## Véxase tamén 
### Ligazóns externas 
* John Darley. Bystander Intervention in Emergencies: Diffusion of Responsibility 
* Remembering Kitty Genovese Includes interview with Mary Ann Zielonko and crime scene photograph. 
* Picture History of Kew Gardens, NY
Luke Babbitt

**Luke Robert Babbitt**, nado o 20 de xuño de 1989 en Cincinnati, Ohio, é un ex xogador americano de baloncesto profesional. Xogou na Universidade de Nevada-Reno dúas tempadas antes de declararse elixible para o Draft da NBA de 2010 despois do seu ano coma sophomore.

## NBA 
No Draft da NBA de 2010 foi seleccionado na 16ª posición polos Minnesota Timberwolves. Os seus dereitos foron traspasados xunto co ala de Minnesota Ryan Gomes aos Portland Trail Blazers a cambio de Martell Webster. Babbitt asinou o seu contrato coma rookie cos Blazers o 6 de xuño de 2010. O 8 de decembro de 2010, os Trail Blazers asignaron a Babbitt aos Idaho Stampede da NBA D-League. Foi chamado de volta dez días despois. O 3 de marzo de 2011, foi asignado outra vez aos Idaho Stampede.

O 4 de febreiro de 2014, asinou cos New Orleans Pelicans. O 20 de xullo de 2015, asinou de novo cos Pelicans.

O 10 de xullo de 2016, Babbitt foi traspasado ós Miami Heat a cambio dunha elección da segunda rolda do Draft de 2018.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference.com
Allsvenskan

A **Allsvenskan** é a máxima categoría da liga de fútbol de Suecia, que comprende aos 16 mellores equipos. Foi creada en 1924. Antes diso, a maior liga en Suecia era a Svenska Serien.

Os gañadores da Allsvenskan son considerados campións suecos desde 1931. Antes diso, entre 1924 e 1930, simplemente considerábaselles campións de liga. O mesmo ocorreu desde 1982 a 1990 cando os campións decidíronse por partidos de play-off e en 1991-1992 cando foron elixidos por unha liga de continuación chamada Mästerskapsserien.

## Competición 
Desde a tempada 2008 hai 16 equipos na Allsvenskan, respecto dos 14 das tempadas anteriores. Durante a tempada (de abril a outubro), cada equipo enfróntase dúas veces co resto, unha vez no seu estadio e outra na dos seus adversarios, nun total de 30 partidos. Ao final de cada tempada os dous últimos equipos da clasificación descenden á Superettan e son substituídos polos dous mellores da Superettan. O terceiro peor clasificado na Allsvenskan xoga un partido co terceiro clasificado da Superettan, na que o gañador é quen xoga a seguinte tempada na Allsvenskan.

miniatura|200px|right|O trofeo
O gañador da Allsvenskan clasifícase para a Liga de Campións, e entra na competición na primeira rolda de clasificación. O subcampión clasifícase para a UEFA Europa League, e entra na primeira rolda de clasificación. Desde o comezo da Royal League en 2004, os catro primeiros clasificados entran neste torneo con outros catro equipos de Noruega e catro de Dinamarca.

## Equipos participantes (2015) 
## Palmarés 
[miniatura|O estadio [Friends Arena en Estocolmo.]]
[miniatura|O [Tele2 Arena de Estocolmo.]]
[miniatura|O [Swedbank Stadion en Malmö.]]

## Ligazóns externas 
* Sitio web oficial
Jupiler Pro League

A **Primeira División de Bélxica**, oficialmente **Jupiler Pro League** por motivos de patrocinio, é a máxima categoría da liga de fútbol en Bélxica. Dispútase anualmente desde 1895. O equipo con máis títulos é o RSC Anderlecht, con 33 campionatos nas súas vitrinas.

## Competición 
Hai 16 equipos na Jupiler Pro League. Durante cada tempada (desde agosto ata abril), cada equipo enfróntase dúas veces co resto, unha vez no seu estadio e outra na dos seus adversarios, nun total de 30 partidos por cada equipo. Ao final dos 30 partidos, procédese a xogar a segunda fase, que se divide en dous partes:

* Os seis primeiros xogan o play-off polo título.
* Do 7º ao 14º lugar xogan un play-off para clasificar a Europa.

No caso do play-off polo título, cada equipo enfróntase dúas veces co resto, completando 10 partidos. Os dous primeiros clasificados xogarán a terceira rolda preliminar da Liga de Campións, mentres que o terceiro xoga a rolda de play-off da Liga Europa. O cuarto clasificado xogará contra o gañador do play-off europeo, por unha pasaxe á Liga Europa, especificamente á terceira rolda preliminar.

Os dous últimos clasificados xogarán un play-off para decidir quen dos dous descende de categoría.

## Equipos participantes (2019/20) 
## Palmarés 
## Véxase tamén 
### Ligazóns externas 
* Web oficial da liga 
* Web oficial da Federación belga de fútbol
Terminator

***Terminator*** (en ) é un filme estadounidense de acción dirixido por James Cameron que se estreou no 1984. Escrito conxuntamente entre Cameron e William Wisher Jr., está protagonizado por Arnold Schwarzenegger, Michael Biehn, e Linda Hamilton. Estreouse en galego na TVG o 20 de xaneiro de 1992.

En 2008 a Biblioteca do Congreso dos Estados Unidos seleccionou a película para a súa preservación no National Film Registry atopándoa "cultural, histórica ou esteticamente significativa".

## Sinopse 
Os Ánxeles, ano 2029. As máquinas dominan o mundo. Os rebeldes que loitan contra elas teñen como líder a John Connor, un home que naceu nos anos oitenta. Para acabar coa rebelión, as máquinas deciden enviar ó pasado a un robot -Terminator- cuxa misión será eliminar a Sarah Connor, a nai de John, e impedir así o seu nacemento.

## Personaxes 
* Arnold Schwarzenegger como Terminator, un cyborg enviado cara ao pasado para asasinar a Sarah Connor. Schwarzenegger só fala 18 liñas no filme.
* Michael Biehn como Kyle Reese, un humano da resistencia enviado ó pasado para protexer a Sarah.
* Linda Hamilton como Sarah Connor, o obxectivo do Terminator.
* Earl Boen como o doutor Silberman, un psicólogo criminalista.
* Paul Winfield como o tenente Ed Traxler, un policía que interroga a Sarah.
* Lance Henriksen como Hal Vukovich, un detective de policía.

## Premios 
### Premios Saturn 
## Notas 
## Véxase tamén 
### Outros artigos 
* *Terminator 2: O xuízo final*
* *Terminator 3: A rebelión das máquinas*
* *Terminator Salvation*
* *Terminator Genisys*
* *Terminator: Dark Fate*

### Ligazóns externas 
* Ficha na IMDb 
* Ficha en RottenTomatoes 
* Ficha en BoxOfficeMojo 
* Ficha en Metacritic
Mario West

**Mario Marceé West**, nado o 19 de xuño de 1984 en Huntsville (Alabama), é un xogador americano de baloncesto profesional. Non foi elixido no Draft da NBA polos Hawks, pero o ficharon despois do Draft de 2007.

## Traxectoria 
West foi xogador no Douglas County High School en Douglasville (Xeorxia). Mario foi o capitán do equipo nos seus anos júnior e sénior.

West foi a Georgia Tech, e foi nomeado capitán xusto antes de que comezara o seu ano sénior. Mentres estivo alí, gañou o campionato universitario de mates no ano 2007.

West xogou cos Atlanta Hawks nas tempadas 2007-08 e 2008-09. Tras o seu paso polos Red Claws no comezo da tempada 2009-10, West asinou de novo con Atlanta para o resto da 2009-10. Nos Hawks, xogou en 156 partidos en 3 tempadas, incluíndo 6 de titular. Acadou 4.4 minutos e 0.8 puntos por partido nese tempo. Xogou cos Boston Celtics durante a pretempada do ano 2010, pero foi cortado antes do comezo da tempada. Retornou aos Maine Red Claws, o afiliado da NBA D-League dos Celtics, para o comezo da tempada 2010-11. O 24 de marzo de 2011, West pediu aos Red Claws que o deixaran ir para volver a Atlanta a coidar dun membro da familia que estaba enfermo, e os Red Claws deixáronlle irse do equipo. Xogou en 53 partidos en dúas tempadas en Maine. En 2010-11, West xogou unha media de 34 minutos de xogo en 43 partidos, e acadou 13.7 puntos e 2.9 asistencias. Os Red Claws retiveron os dereitos de West por si volvía á D-League. O 31 de marzo de 2011, os New Jersey Nets ofrecéronlle un contrato de 10 días. O 4 de abril de 2011, os Nets lle ficharon para os restantes tres partidos da tempada.

## Notas 
## Véxase tamén 
### Ligazóns externas 
* Perfil en NBA.com
Resacón nas Vegas

***Resacón nas Vegas*** (en ) é un filme estadounidense dirixido por Todd Phillips que se estreou no 2009. Estreouse en galego na TVG o 25 de setembro de 2013.

## Sinopse 
Historia dunha descontrolada despedida de solteiro na que o futuro noivo e os seus tres amigos, dous días antes da voda, montan unha festa tola en Las Vegas. Doug (Justin Bartha) viaxa ata a cidade do xogo cos seus mellores amigos Phil (Bradley Cooper) e Stu (Ed Helms), así como o seu futuro cuñado Alan (Zach Galifianakis). A troula é de campionato e, como era de esperar, á mañá seguinte teñen unha resaca monumental. O problema é que, sendo incapaces de lembrar nada do ocorrido durante a noite anterior, atópanse con que o prometido desapareceu, atopándose no seu lugar con outras dúas sorpresas na suite do hotel: un tigre e un bebé.

## Personaxes 
* Bradley Cooper como Phil Wenneck.
* Ed Helms como Dr. Stuart "Stu" Price.
* Zach Galifianakis como Alan Garner.
* Justin Bartha como Doug Billings.
* Heather Graham como Jade.
* Sasha Barrese como Tracy Garner.
* Jeffrey Tambor como Sid Garner.
* Ken Jeong como Leslie Chow.
* Mike Epps como "Black Doug".
* Mike Tyson como El mesmo.

## Galardóns e nomeamentos 
* 2009: Globo de Ouro: Mellor filme - Comedia ou musical.
* 2009: Nomeada ó BAFTA: Mellor guión orixinal.

## Notas 
## Véxase tamén 
### Ligazóns externas 
* Páxina oficial 
* Ficha na IMDb 
* Ficha en Rotten Tomatoes 
* Ficha en Filmaffinity
Derby Museum and Art Gallery

miniatura|200px|O edificio de 1876 hoxe alberga na súa maioría a Biblioteca Central Derby pero a liña divisoria co novo edificio varía.

**Derby Museum and Art Gallery** foi creado en 1879, xunto coa Biblioteca Central Derby, nun novo edificio proxectado por Richard Knill Freeman e dado ao Derby por Michael Thomas Bass. A colección inclúe toda unha galería mostrando as pinturas de Joseph Wright; hai tamén unha grande exposición de porcelana da Royal Crown Derby e da área circundante. Outras mostras inclúen arqueoloxía, historia natural, xeoloxía e coleccións militares. A Galería de Arte está aberta dende 1882.

## Notas 
## Véxase tamén 
### Outros artigos 
* Ronald Pope
### Ligazóns externas 
* Sitio web oficial 
* Derby Museum and Art Gallery
Ponte Corneira, Corneira, A Baña

**Ponte Corneira** é un lugar da parroquia de Corneira no concello coruñés da Baña na comarca da Barcala. Tiña 9 habitantes no ano 2016 segundo datos do INE, , dos cales 6 eran mulleres e 3 eran homes. No 2010 tiña 11 habitantes: 8 mulleres e 3 homes.

## Lugares e parroquias 
### Lugares de Corneira 
### Parroquias da Baña 
## Notas
Terminator 3: A rebelión das máquinas

***Terminator 3: A rebelión das máquinas*** (en ) é un filme de acción estadounidense dirixido por Jonathan Mostow que se estreou no 2003. Estreouse en galego na TVG o 20 de abril de 2011.

## Sinopse 
Pasou unha década dende que John Connor (Nick Stahl) salvara á humanidade da destrución. Na actualidade John ten 20 anos e vive na clandestinidade: non hai ningunha proba documental da súa existencia. Así evita ser rastreado por Skynet (a sofisticada intelixencia artificial que unha vez intentou acabar coa súa vida). Pero, agora, dende o futuro, foi enviada a T-X (Kristanna Loken), a máquina destrutora cyborg máis desenvolvida de Skynet. A súa misión é completar o traballo que non puido rematar o seu predecesor, o T-1000. O T-X é unha máquina tan implacable como fermoso o seu aspecto humano. Agora a única esperanza de sobrevivir para Connor é un Terminator T-850 enviado pola resistencia humana.

## Personaxes 
* Arnold Schwarzenegger como Terminator T-850
* Nick Stahl como John Connor
* Claire Danes como Kate Brewster
* Kristanna Loken como T-X
* David Andrews como Robert Brewster
* Mark Famiglietti como Scott Mason
* Earl Boen como Doutor Silberman
* Moira Harris como Betsy
* Chopper Bernet como Xefe enxeñeiro
* Christopher Lawford como Brewster's Aide
* Carolyn Hennesy como Muller rica

## Notas 
## Véxase tamén 
### Outros artigos 
* *Terminator*
* *Terminator 2: O xuízo final*
* *Terminator Salvation*
### Ligazóns externas 
* Ficha na IMDb 
* Ficha en Filmaffinity 
* Web Oficial
Georg Holtzendorff

miniatura|*Beckett Street* por Georg Holtzendorff. Mostra o «Derby Museum and Art Gallery» ao redor de 1882, cando había unha casa para o curador.
**Georg Holtzendorff** (tamén escrito *Holzendorff*) foi un pintor da Saxonia especialista en paisaxes, estatuíñas e querubíns, que se refuxiou en Inglaterra, a consecuencia da guerra franco-prusiana.

## Traxectoria 
Holtzendorff traballou para a Royal Crown Derby Porcelain Company e debuxou esbozos que representan a paisaxe de Derbyshire, que foron aplicados a porcelana.

O seu traballo principal foi a decoración do *Servizo de Sobremesa Gladstone*, presentado polo *Liberal Working Men of Derby* ao primeiro ministro William Ewart Gladstone en 1883. Unha acuarela de Holtzendorff (ao redor de 1882), cunha vista de Becket Street, Derby, co Derby Museum and Art Gallery no fondo, é o único estudo restante en papel vinculado ao servizo de Gladstone.

## Notas
Eleanor Bron

**Eleanor Bron** nada en Middlesex o 14 de marzo de 1938 é unha escritora e actriz de televisión, cinema e teatro inglesa.

## Traxectoria 
É descendente de xudeus da Europa Occidental. O seu pai acurtou o apelido "Brontein" por "Bron" na honra ó fundador da Bron`s Orchestral Service. Estudou no norte de Inglaterra no Collegiate School e no Newnham College, en Cambridge. Estivo casada co arquitecto Cedric Price até o seu falecemento no 2003. Non tiveron fillos. O seu irmán é o produtor Gerry Bron.

### Traxectoria cinematográfica 
Eleanor Bron comezou a súa carreira no Cambridge Footlights con The Last Laugh. A actriz apareceu no filme *Help!* cos Beatles no papel de Ahme. Paul McCartney tamén tomou o seu nome para a canción "Eleanor Rigby".

Tamén interpretou a doutora que fixo razoar ó casanova interpretado por Michael Caine en *Alfie*, a inalcanzábel Margaret Spencer no filme de Peter Cook e Dudley Moore *Bedazzled*, Hermione Roddice en *Mulleres namoradas* de Ken Russell, e Lydia Reynols no drama *A Touch of Love*.

Aparece no filme *Two for the Road* xunto a Albert Finney, Audrey Hepburn e William Daniels. Máis recentemente colaborou nas adaptacións cinematográficas de *A princesiña*, *The House of Mirth*, *Black Beauty* e *Wimbledon*.

Bron é citada acotío como unha inspiración para a canción dos Beatles “Eleanor Rigby”. É nomeada na canción “Yo la Tengo” de Tom Courtenay, na estrofa: “dreaming 'bout Eleanor Bron, in my room with the curtains drawn...".

## Obra 
É autora de varios libros, entre os que destacan *Life and other Punctures*, unha historia sobre a volta ciclista en Francia e Países Baixos sobre unha bicicleta, e *The Pillow Book of Eleanor Bron*.

## Filmografía 
* *Help!* (1965)
* *Cucumber Castle* (1970)
* *The National Health* (1973)
* *A princesiña * (1995)

## Véxase tamén
Áureo

[miniatura|300px|Áureo do [193 representando a Lucius Septimius Severus.]]
O **áureo** (en latín: *aureus*, plural *aurei*) era unha moeda da antiga Roma de ouro, equivalente a 25 denarios de prata.

## Historia 
Foi emitida regularmente dende o século I&nbsp;a.&nbsp;C. até o século IV d.C., cando foi substituído polo sólido (*solidus*). O áureo tiña aproximadamente as mesmas dimensións do denario, aínda que moito máis pesado debido á densidade do ouro.

A partir da época de Xulio César, o áureo pasou a ser acuñado con máis frecuencia. César tamén fixou o peso da moeda en 1/40 da libra romana (aproximadamente o equivalente a 8 gramos). Durante o reinado de Nerón, o peso do áureo foi reducido a 1/45 de libra. Durante o goberno de Marco Aurelio, a produción declinou, e con Caracalla foi desvalorizado de novo o seu peso: 1/50 de libra. Foi substituído polo *solidus* no 309&nbsp;d.&nbsp;C., durante o reinado de Constantino.

## Equivalencias 
Entre o 27 a.C. e o 212 d.C. un áureo (1/40 de libra de ouro, desvalorizado a un 1/50 libra en 212), equivalía a:
* 25 denarios de prata.
* 100 sestercios de bronce. 
* 400 ases de cobre.

## Véxase tamén 
### Bibliografía 
* Cohen, Henry. ''Description historique des monnaies frappées sous l'Empire romain''. MM. Rollin & Feuardent. 2ª edición. París, 1880-1892 (Tomo I: 1880. Tomo II: 1882. Tomo III: 1883. Tomo IV: 1884. Tomo V: 1885. Tomo VI: 1886. Tomo VII: 1888. Tomo VIII: 1892 (mais táboa de emperadores).
### Outros artigos 
* Roma Antiga
* República Romana
* Imperio Romano
* Tesouro romano de Tréveris
* Tesouro de Lentilly

### Ligazóns externas 
* Exposición numismática online
Proteinoplasto

miniatura|Diferentes plastos.
Os **proteinoplastos**, ás veces chamados **proteoplastos**, **aleuroplastos** ou **aleuronaplastos**, son orgánulos especializados exclusivos das células vexetais. Conteñen corpos cristalinos de proteínas e poden ser os lugares onde se desenvolve a actividade encimática na que están implicadas esas proteínas. Atopamos proteinoplastos en moitas sementes, tales como a noz do Brasil e os cacahuetes. Aínda que todos os plastos conteñen altas concentracións de proteínas, no caso dos proteinoplastos estas aparecen en grandes cantidades en grandes inclusións, que son visibles tanto con microscopio óptico coma con microscopio electrónico. 
Pero a súa especialización exclusiva no almacenamento de proteínas non está tan clara como a especialización dos amiloplastos no almacenamento de amidón, por exemplo. Aínda que foron estudadas as súas inclusións proteicas na década de 1960 e 1970, non se fixo moita investigación sobre eles, e un libro escrito en 2007 sinalaba que non se levaban publicado investigacións científicas sobre proteinoplastos nos anteriores 25 anos.

Os proteinoplastos pertencen a unha ampla categoría de orgánulos chamados plastos ou plastidios, entre os cales hai que clasificalos como leucoplastos, xa que carecen de pigmento.

## Notas 
## Véxase tamén 
### Outros artigos 
* Plasto
** Cloroplasto e etioplasto
** Cromoplasto
** Leucoplasto
*** Amiloplasto
*** Eleoplasto
A Hedreira, A Ermida, A Baña

**A Hedreira** é un lugar da parroquia da Ermida no concello coruñés da Baña na comarca da Barcala. Tiña 22 habitantes no ano 2016 segundo datos do INE, , dos cales 11 eran homes e 11 eran mulleres. No 2010 tiña 29 habitantes: 15 homes e 14 mulleres.

## Lugares e parroquias 
### Lugares da Ermida 
### Parroquias da Baña 
## Notas
Filoloxía xermánica

A **filoloxía xermánica** é unha ciencia que estuda e interpreta os testemuños escritos das culturas que teñen a súa orixe no mundo xermánico e que manteñen esas orixes no curso da súa evolución. As linguas xermánicas adoitan clasificarse en tres clases::
*Linguas xermánicas orientais: gótico (testemuñado entre os séculos IV e VI e xa estinguida);
*Linguas xermánicas occidentais: inglés antigo, alto alemán, frisón e saxón;
*Linguas xermánicas setentrionais: sueco, danés, islandés, noruegués e feroés.

## Historia
Co avance do Humanismo e a Reforma, nace nos estudosos europeos un primeiro interese polas antigüidades xermánicas, acrecentado pola descuberta, en 1455, da **Germania**   (tamén chamada *De origine et situ Germanorum*) de Tácito. Cómpre citarmos entre estes a Justus Lipsius, a quen se debe a publicación dos salmos en baixo franconio, e Franciscus Junius, quen publicou a versión integral do Codex Argenteus da Biblia Gótica en 1655.

## Véxase tamén
A Ermida, A Ermida, A Baña

**A Ermida** é un lugar da parroquia da Ermida no concello coruñés da Baña na comarca da Barcala. Segundo o INE en 2016 tiña 57 habitantes (31 homes e 26 mulleres), cinco menos ca en 2010 (30 homes e 32 mulleres nese ano).

## Toponimia
O topónimo deriva do latín , unha igrexa pequena, e débese á presenza no lugar da capela de San Salvador.

## Lugares e parroquias 
### Lugares da Ermida 
### Parroquias da Baña 
## Notas
Gosende

O topónimo **Gosende** pode referirse a:

;En Galiza
***Gosende**, lugar da parroquia da Ermida, no concello da Baña;
***Gosende**, lugar da parroquia dos Ánxeles, no concello de Brión;
***Gosende**, lugar da parroquia de Andeiro, no concello de Cambre;
***Gosende**, lugar da parroquia de Tabeaio, no concello de Carral;
***Gosende**, lugar da parroquia de Rodís, no concello de Cerceda;
***Gosende**, lugar da parroquia de Soutullo, no concello da Laracha;
***Gosende**, lugar da parroquia de Coiro, no concello de Mazaricos;
***Gosende**, lugar da parroquia de Castro, no concello de Mesía;
***Gosende**, lugar da parroquia de Ordes, no concello de Ordes;
***Gosende**, lugar da parroquia das Neves, no concello de Ortigueira;
***Gosende**, lugar da parroquia de Valadares, no concello de Outes;
***Gosende**, lugar da parroquia de Lousada, no concello de Samos;
***Gosende**, lugar da parroquia de Marantes, no concello de Santiago de Compostela;
***Gosende**, lugar da parroquia de Vilamarín, no concello de Vilamarín.

;Fóra de Galiza

;En Portugal
***Gosende**, freguesía do concello de Castro Daire.

## Véxase tamén
### Outros artigos
***Gosenxe**, lugar da parroquia de Ribadulla, no concello de Santiso.
Tic

Un **tic** é un movemento involuntario ou unha vocalización espasmódica,repetitivo e estereotipada, sen ritmo, que pode afectar calquera grupo muscular e se acentúan co estrés. Os tics motores ou vocais divídense en simples e complexos:

* * Simples*, compóñense de contraccións repetidas e rápidas de grupos musculares funcionalmente similares, os tics vocais simples máis correntes son tusir, aclarar a gorxa, rosmar etc.
* *Complexos*, parecen ser máis intencionados e rituais como os movementos para acicalarse, cheirar, saltar, tocar, ecopraxia e copropraxia. Os tics vocais complexos consisten en repetir frases e palabras fóra do contexto, coprolalia, palilalia e ecolalia.

## Clasificación 
* Trastorno de tics transitorios da infancia.
* Trastorno de tics crónicos.
* Trastorno de Guilles de la Tourette.
Vilar de Suso, Fiopáns, A Baña

**Vilar de Suso** é un lugar da parroquia de Fiopáns no concello coruñés da Baña na comarca da Barcala. Tiña 56 habitantes no ano 2016 segundo datos do IGE, dos cales 29 eran mulleres e 27 eran homes. Iso supón unha diminución de sete persoas respecto a 2015 (33 mulleres e 30 homes) e 19 habitantes menos que en 2010 cando tiña 75 habitantes (39 mulleres e 36 homes).

## Lugares e parroquias 
### Lugares de Fiopáns 
### Parroquias da Baña 
## Notas
Vilar, Cordeiro, Valga

**Vilar** é un lugar da parroquia de Cordeiro, do concello pontevedrés de Valga, na comarca de Caldas. Segundo o IGE, en 2022 tiña 225 habitantes (108 homes e 117 mulleres).

En Vilar atópase o único cruceiro de capela localizado fóra da área de distribución característica deste tipo de cruceiros na península do Barbanza.

## Lugares e parroquias 
### Lugares de Cordeiro 
### Parroquias de Valga 
## Notas 
## Véxase tamén 
### Outros artigos 
* Lugares de Valga
O derradeiro emperador

***O derradeiro emperador*** (en ) é un filme dirixido por Bernardo Bertolucci que se estreou no ano 1987. O filme narra a vida de Puyi, o derradeiro emperador da China, cuxa autobiografía foi a base para o guión escrito por Mark Peploe e Bernardo Bertolucci.

## Sinopse 
É a historia de Puyi, o último emperador da China, que subiu ó trono ós tres anos e foi adorado por 500 millóns de persoas como un deus. Gobernou na Cidade Prohibida, ata que as forzas republicanas, que querían abolir a corte imperial, o encerraron entre as súas murallas. Finalmente abdicou e converteuse durante un tempo nun monicreque das forzas de ocupación xaponesas en Manchuria. Despois chegou a revolución comunista e foi encarcerado para "limpar" a súa mente de todo pensamento capitalista. Nos derradeiros anos da súa vida foi xardineiro no parque botánico de Pequín e levou unha vida como un home normal no seu país, sendo testemuña do culto a Mao Tse Tung e da Revolución Cultural.

## Personaxes 
* John Lone como Puyi (adulto)
* Joan Chen como Wan Jung
* Peter O'Toole como Reginald Johnston
* Ying Ruocheng como Detention Centre Governor
* Victor Wong como Chen Baochen
* Dennis Dun como Big Li
* Ryuichi Sakamoto como Amakasu Masahiko
* Maggie Han como Eastern Jewel 
* Ric Young como Interrogador
* Vivian Wu (nos créditos como Wu Jun Mei) como Wen Xiu
* Cary-Hiroyuki Tagawa como Chang
* Jade Go como Ar Mo
* Fumihiko Ikeda como Coronel Yoshioka
* Richard Vuu como Puyi (ós 3 anos)
* Tijger Tsou como Puyi (ós anos)
* Wu Tao como Puyi (ós 15 anos)
* Fan Guang como Pujie (adulto), o irmán máis novo de Puyi
* Henry Kyi como Pujie (ós 7 anos)
* Alvin Riley III como Pujie (ós 14 anos)
* Lisa Lu como Empress Dowager Cixi
* Hideo Takamatsu como Xeneral Takashi Hishikari
* Hajime Tachibana como Tradutor de xaponés
* Basil Pao como 2º Príncipe Chun, pai de Puyi
* Henry O como Lord Chamberlain

## Galardóns e nomeamentos 
* 1987: 9 Oscars, incluíndo película, director, guión adaptado, fotografía, dirección artística.
* 1987: Globos de Ouro: Mellor película: Drama.
* 1987: BAFTA: Mellor película.

## Notas 
## Véxase tamén 
### Outros artigos 
* Puyi
* Cidade Prohibida
### Ligazóns externas 
* Ficha na IMDb 
* Ficha en Filmaffinity
Lili Elbe

**Lili Elbe**, nada en Dinamarca en 1882 e finada en setembro de 1931, foi a primeira persoa coñecida en pasar por unha operación cirúrxica (en Alemaña) de cambio de sexo. Foi identificado como home no momento do seu nacemento e chamado **Einar Mogens Wegener**; identificouse como tal a maior parte da súa vida, e foi un artista de considerábel éxito co devandito nome. Con todo, logo das cirurxías deuse en chamar Lili Elbe.

Estivo casada con Gerda Wegener.

## Véxase tamén 
### Outros artigos 
* *The Danish Girl (filme)*
### Bibliografía 
* *Man into Woman*, libro de ficción sobre a vida de Lili Elbe, editado por Ernst Ludwig Hathorn Jacobson co pseudónimo Niels Hoyer, en 1933. ISBN 0-9547072-0-6
Etioplasto

[miniatura|Diferentes tipos de [plastos]]
Os **etioplastos** poden considerarse cloroplastos que non foron expostos á luz. Os proplastidios (plastos xuvenís indiferenciados) mantidos na escuridade orixinan etioplastos, igual que os cloroplastos xa diferenciados que se manteñen na escuridade.

Atópanse xeralmente en plantas con flor (Anxiospermas) que crecen na escuridade durante un tempo. Se a planta se mantén lonxe da exposición á luz durante varios días, os seus cloroplastos normais convértense en etioplastos. Os etioplastos carecen de pigmentos activos polo que non son coloreados e tecnicamente poderían considerarse leucoplastos. Altas concentracións de etioplastos nunha planta causan que as súas follas perdan a cor verde.
Os etioplastos conteñen corpos prolamelares, que son agregados membranososo de redes semicristalinas de túbulos ramificados que conteñen o pigmento precursor da clorofila. Os corpos prolamelares aparecen con gran frecuencia dispostos formando patróns xeométricos.

Os etioplastos convértense en cloroplastos por medio da estimulación da síntese de clorofila por parte da hormona vexetal citoquinina pouco despois de seren expostos á luz. Os tilacoides e a grana desenvólvense a partir dos corpos prolamelares durante este proceso.

## Véxase tamén 
* Plasto
** Cloroplasto
** Cromoplasto
** Leucoplasto
*** Amiloplasto
*** Eleoplasto
*** Proteinoplasto
* Estrómulo

## Notas
Gerda Wegener

**Gerda Marie Fredrikke Gottlieb**, coñecida como **Gerda Wegener**, nada en Copenhaguen o 15 de marzo de 1885 e finada en Frederiksberg o 28 de xullo de 1940, foi unha pintora e ilustradora erótica dinamarquesa.

## Traxectoria 
Tras unha vida en provincias, marchou a Copenhaguen para inscribirse na Academia de Belas Artes e onde casou co artista Einar Wegener, máis tarde coñecido como Lili Elbe, en 1904.

## Véxase tamén 
### Outros artigos 
* *The Danish Girl (filme)*
### Ligazóns externas 
* Artigo sobre Gerda Wegener
Fefiñáns, Cambados, Cambados

**Fefiñáns** é un lugar da parroquia de Cambados no concello pontevedrés de Cambados na comarca do Salnés. Entre o patrimonio do barrio están a igrexa de San Bieito e o pazo de Fefiñáns, ambos na praza de Fefiñáns.

## Lugares e parroquias 
### Lugares de Cambados 
### Parroquias de Cambados 
## Notas
O Adro, Castrelo, Cambados

**O Adro** é un lugar da parroquia de Castrelo no concello pontevedrés de Cambados na comarca do Salnés. Segundo o IGE en 2016 tiña 67 habitantes (35 mulleres e 32 homes), cinco menos ca en 2010 e sete menos ca en 2005.
## Toponimia
O topónimo **O Adro** fai referencia ao espazo arredor dunha igrexa, neste caso da de Santa Cruz de Castrelo.

## Lugares e parroquias 
### Lugares de Castrelo 
### Parroquias de Cambados
Baltar, Castrelo, Cambados

**Baltar** é un lugar da parroquia de Castrelo no concello pontevedrés de Cambados na comarca do Salnés. Tiña 98 habitantes no ano 2016 segundo datos do IGE, dos que 53 eran mulleres e 45 homes, o que representa un descenso continuado respecto ós anos 2010, cando tiña 113 veciños, e 2005, cando eran 119.

## Lugares e parroquias 
### Lugares de Castrelo 
### Parroquias de Cambados 
## Notas
Cortiñas de Abaixo, Corvillón, Cambados

**Cortiñas de Abaixo** é un lugar da parroquia de Corvillón no concello pontevedrés de Cambados na comarca do Salnés. Tiña 48 habitantes no ano 2010 segundo datos do IGE, dos que 26 eran mulleres e 22 homes, case a mesma poboación que tiña en 2010, cando eran 47 veciños, pero un aumento respecto a 2005, cando eran 33.

Está situado xunto a Cortiñas (Vilariño).

## Lugares e parroquias 
### Lugares de Corvillón 
### Parroquias de Cambados 
## Notas